cyanic-selkie/wikianc huggingface dataset:
भगैया
विवरण
भगैया पहाड़ियों व वन से घिरा एक गाँव है। गाँव के मध्य में शिव जी का मंदिर है। यह गाँव रेशम उत्पादन के लिए जाना जाता है।
खातून तौफीक
खातून तौफीक,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के सिद्धार्थनगर जिले के डुमरियागंज विधान सभा निर्वाचन क्षेत्र से बसपा की ओर से चुनाव में भाग लिया।
उरई
उरई (Orai) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। यह उस ज़िले का मुख्यालय भी है।
विवरण
फैक्ट्री :- उरई में हिंदुस्तान यूनिलीवर, लोहा की चादर फैक्ट्री, बहुत सी कई बड़ी बड़ी इंडस्ट्री है शिक्षा:- उरई मे उच्च शिक्षा के लिए दयानंद वैदिक कॉलेज (डी० वी० डिग्री कॉलेज) और गाँधी महाविद्यालय जैसी सुप्रसिद्ध सरकारी संस्थाओं समेत कई निजी संस्थान भी हैं। साथ ही गाँधी इंटर कॉलेज, जी आई सी इंटर कॉलेज, इंजीनियरिंग कॉलेज, मेडिकल कॉलेज है
रोहिणी (अभिनेत्री)
रोहिणी एक भारतीय गीतकार, पटकथा लेखक, आवाज अभिनेत्री, निर्देशक है। ये मुख्य रूप से तेलुगु फ़िल्मों में कार्य करती है।. इन्हें १९९६ में स्त्री फ़िल्म के लिए सबसे अच्छी महिला अभिनेत्री के लिए आंध्रप्रदेश नेशनल अवॉर्ड दिया गया था।
व्यक्तिगत जीवन
रोहिणी ने अपना बचपन अनकपल्ली ,आंध्रप्रदेश ने गुजारा था। इनके पिता पंचायत के कार्यकारी थे और माता गृहणी थीं। इनके पिता हमेशा यह कहते थे कि रोहिणी एक अभिनेत्री बने। रोहिणी ने सन १९९६ में तेलुगु फ़िल्मों के अभिनेता रघुवरन से शादी करदी थी। इसके बाद इनके घर पर १९९८ में इनके बेटे ऋषि वरन का जन्म हुआ। किन्तु २००४ में इन्होंने तलाक ले लिया।
भीली भाषा
भीली भाषा पश्चिमी हिन्द-आर्य भाषाओं का एक समूह है जो भारत के राजस्थान, गुजरात, महाराष्ट्र तथा मध्य प्रदेश के लगभग 60 लाख भील बोलते हैं। इसे 'भीलबोली', 'भगोरिया', 'भिलाला' और राजस्थान में 'वागड़ी भाषा' के नाम से भी जाना जाता है। इसे देवनागरी में लिखा जाता है।
भील आदिवासियों का समस्त साहित्य सृजन मौखिक ही हुआ है और हस्तांतरण भी मौखिक ही होता रहा है। इस संदर्भ में महत्वपूर्ण यह है कि लिपि न होने के बावजूद भीलों की साहित्यिक धरोहर सम्पन्न और सशक्त है। साहित्य की समस्त विधाएं जैसे कथा, गल्प, गीत, पहेलियां, मुहावरे आदि सब कुछ इनके पास हैं। इनकी लोककथाएं और लोकगीत जीवन के सभी पक्षों को अभिव्यक्त करते हैं। हास-परिहास, जीवन-दर्शन, स्वयं की उत्पत्ति, दैनंदिन की समस्याएं, जन्म से मृत्यु तक के संस्कार, बाह्य जगत के साथ उनके अनुभव आदि सब विषयों पर इन्होंने साहित्य सृजन किया है।
जिब्राल्टर युद्ध स्मारक
जिब्राल्टर युद्ध स्मारक (Gibraltar War Memorial) ब्रिटिश प्रवासी शासित प्रदेश जिब्राल्टर की लाइन वॉल सड़क पर स्थित एक प्रथम विश्व युद्ध स्मारक है। इसे ब्रिटिश युद्ध स्मारक (British War Memorial) के नाम से भी जाना जाता है। इस स्मारक को स्पेन के होयसे पिकुइट कॅटोली ने तराशा था तथा इसका अनावरण वर्ष 1923 में हुआ था। स्मारक के समीप 1921 में बने एस्पलेनैड पर कई स्मारक पट्टिकाएँ हैं, जिनमें क्रीमिया के युद्ध के समय की दो रुसी बंदूकें भी हैं।
इतिहास
जिब्राल्टर युद्ध स्मारक, जिसे ब्रिटिश युद्ध स्मारक के शीर्षक से भी संदर्भित किया जाता है, औबेरियन प्रायद्वीप के दक्षिणी अंत में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के पश्चिमी हिस्से में मौजूद है। स्मारक को स्पेन के होयसे पिकुइट कॅटोली द्वारा इटली के करारा शहर के संगमर्मर से तराशा गया था। इसके निर्माण के पीछे का उद्देश्य प्रथम विश्व युद्ध में शहीद हुए ब्रिटिश सैनिको को पुण्यस्मरण करना था। स्मारक का अनावरण जिब्राल्टर के राज्यपाल सर चार्ल्स मोनरो, प्रथम बैरोनेट (1860–1929) ने 27 सितम्बर 1923 को आयोजित हुए एक समारोह में किया था। इस स्मारक की शिलालेख के अनुसार इसका निर्माण जिब्राल्टर स्ट्रेट्स पेट्रोल के उन सभी अधिकारियों और नाविकों की याद में किया गया था जिन्होंने महान लड़ाई में अपने राजा और सम्राज्य के लिए अपना जीवन दे दिया था ("टू द मेमोरी ऑफ़ ऑल ऑफीसर एण्ड सीमैन ऑफ़ द जिब्राल्टर स्ट्रेट्स पेट्रोल हू गेव देयर लाइव्स फॉर देयर किंग एण्ड एम्पायर इन द ग्रेट वॉर")।
स्मारक के समीप दो रुसी बंदूकें हैं, जिन्हें क्रीमिया के युद्ध (1854–1856) के समय कब्जे में लिया गया था। यहाँ की शिलालेख बताती है कि ये चाररुसी बंदूकें, जिन्हें क्रीमिया 1854--1856 में कब्जे में लिया गया था, जिब्राल्टर को 1858 में ब्रिटिश सरकार द्वारा प्रस्तुत किया गया था ("दीस फॉर रसियन गन्स, कैप्चर्ड इन द क्रीमिया 1854--1856, वर प्रेसेंटिड टू जिब्राल्टर बाय ड ब्रिटिश गवर्नमेंट 1858")। ये चार बंदूकें जिब्राल्टर को 1858 में उसकी लड़ाई में की गई सहायता के लिए दी गईं थी। चार में से दो तोपें जिब्राल्टर बोटेनिक गार्डन्स जिसे अलमीड़ा गार्डन्स के नाम से भी जाना जाता है उसके मुख्य द्वार पर रखी हुई हैं।
पुराचुम्बकत्व
पराचुम्बकत्व (पैरामैग्नेटिज्म) से भ्रमित न हों।
पुराचुम्बकत्व अध्ययन की वह शाखा है जो चट्टानों, अवसादों या अन्य ऐसी चीजों में उनके निर्माण के समय संरक्षित चुम्बकीय गुणों का अध्ययन करती है। इस प्रकार विज्ञान की यह शाखा प्राचीन भूवैज्ञानिक घटनाओं के अध्ययन में सहायक होती है। समुद्री क्रस्ट की चट्टानों के पुराचुम्बकत्व के अध्ययन से इनके निर्माण के समय का पता चलता है और सागर नितल प्रसरण की पुष्टि हुई थी तथा प्लेट विवर्तनिकी का सिद्धान्त मजबूती से स्थापित हुआ (चित्र देखें)।
गुरू प्रसाद मौर्य
'''गुरू प्रसाद मौर्य'{MLC},भारत के उत्तर प्रदेश सरकार में मौजूदा विधायक हैं| 2007 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के नवाबगंज विधान सभा निर्वाचन क्षेत्र से बसपा की ओर से चुनाव में भाग लिया और विधायक भी रहे हलाकि बाद में ये भाजपा में शामिल हो गए;भले ही इन्हें २०१७ के उत्तर प्रदेश विधानसभा चुनाव में पार्टी की ओर से टिकट न मिल सका लेकिन चूंकि ये तत्कालीन उपमुख्यमंत्री श्री केशव प्रसाद मौर्य के करीबी होने के कारण इन्हें २०२२ के विधानसभा चुनाव में फाफामऊ विधानसभा क्षेत्र से टिकट मिल गया और इन्होंने सफलता पूर्वक जीत हासिल की और वर्तमान में यह विधायक हैं हालांकि किसी को किसी को विश्वास नहीं था कि इस बार भाजपा इन्हें टिकट भी दे सकती है जबकि यह क्षेत्र [सवर्ण बाहुबलियों] से भरा है जिससे टिकट की दौड़ में गुरु प्रसाद बहुत पीछे थे|
जॉन टूज़ो विल्सन
जॉन टूज़ो विल्सन एक कनाडाई भूवैज्ञानिक थे जिन्होंने प्लेट विवर्तनिकी के क्षेत्र में योगदान दिया। उन्होंने सागर नितल प्रसरण और पर्वत निर्माण पर अपना योगदान दिया तथा ज्वालामुखियों के अध्ययन में काफ़ी महत्वपूर्ण कार्य किये।
आदिवासी साहित्य
आदिवासी साहित्य से तात्पर्य उस साहित्य से है जिसमें आदिवासियों का जीवन और समाज उनके दर्शन के अनुरूप अभिव्यक्त हुआ हो। आदिवासी साहित्य को विभिन्न जगहों पर विभिन्न नामों से जाना जाता है। यूरोप और अमेरिका में इसे नेटिव अमेरिकन लिटरेचर, कलर्ड लिटरेचर, स्लेव लिटरेचर और अफ्रीकन-अमेरिकन लिटरेचर, अफ्रीकन देशों में ब्लैक लिटरेचर और ऑस्ट्रेलिया मेें एबोरिजिनल लिटरेचर, तो अंग्रेजी में इंडीजिनस लिटरेचर, फर्स्टपीपुल लिटरेचर और ट्राइबल लिटरेचर कहते हैं। भारत में इसे हिंदी एवं अन्य भारतीय भाषाओं में सामान्यतः ‘आदिवासी साहित्य' कहा जाता है।
आदिवासी साहित्य की उपलब्धता
गैर-आदिवासी साहित्य की अध्ययन परंपरा आदिवासी साहित्य को दो श्रेणी में विभाजित करती हैै -
ऑरेचर
आदिवासी साहित्यकार इस विभाजन को स्वीकार नहीं करते। वे मानते हैं कि चूंकि उनका जीवनदर्शन किसी भी विभाजन के पक्ष में नहीं है, उनके समाज में समरूपता और समानता है, इसलिए उनका साहित्य भी विभाजित नहीं है। वह एक ही है। वे अपने साहित्य को 'ऑरेचर' कहते हैं। ऑरेचर अर्थात् ऑरल + लिटरेचर। उनकी स्थापना है कि उनके आज का लिखित साहित्य भी उनकी वाचिक यानी पुरखा साहित्य की परंपरा का ही साहित्य है। ऑरेचर की अवधारणा सबसे पहले युगांडा के आदिवासी लेखक पियो जिरिमू ने प्रस्तुत की थी जिसे दुनिया के अधिकांश आदिवासी लेखकों और साहित्यकारों ने स्वीकार किया। इनमें अफ्रीका के न्गूगी वा थ्योंगो और भारत की वंदना टेटे प्रमुख हैं। हालांकि गैर-आदिवासी साहित्यिक और अकादमिक जगत में अभी भी वाचिक साहित्य की स्वीकार्यता ज्यादा है।
आदिवासी साहित्य की अवधारणा
आदिवासी साहित्य की अवधारणा को लेकर तीन तरह के मत हैं-
पहली अवधारणा गैर-आदिवासी लेखकों की है। परंतु समर्थन में कुछ आदिवासी लेखक भी हैं। जैसे, रमणिका गुप्ता, संजीव, राकेश कुमार सिंह, महुआ माजी, बजरंग तिवारी, गणेश देवी आदि गैर-आदिवासी लेखक, और हरिराम मीणा, महादेव टोप्पो, आईवी हांसदा आदि आदिवासी लेखक।
दूसरी अवधारणा उन आदिवासी लेखकों और साहित्यकारों की है जो जन्मना और स्वानुभूति के आधार पर आदिवासियों द्वारा लिखे गए साहित्य को ही आदिवासी साहित्य मानते हैं।
अंतिम और तीसरी अवधारणा उन आदिवासी लेखकों की है, जो ‘आदिवासियत’ के तत्वों का निर्वाह करने वाले साहित्य को ही आदिवासी साहित्य के रूप में स्वीकार करते हैं। ऐसे लेखकों और साहित्यकारों के भारतीय आदिवासी समूह ने 14-15 जून 2014 को रांची (झारखंड) में आयोजित दो दिवसीय राष्ट्रीय सेमिनार में इस अवधारणा को ठोस रूप में प्रस्तुत किया, जिसे ‘आदिवासी साहित्य का रांची घोषणा-पत्र’ के तौर पर जाना जा रहा है और अब जो आदिवासी साहित्य विमर्श का केन्द्रीय बिंदु बन गया है।
आदिवासी साहित्य का रांची घोषणा-पत्र
आदिवासी साहित्य की बुनियादी शर्त उसमें आदिवासी दर्शन का होना है जिसके मूल तत्त्व हैं -
आदिवासी साहित्य का भाषायी मानचित्र
आदिवासी साहित्य वाचिक तौर पर अपनी मूल आदिवासी भाषाओं में बहुत समृद्ध और विपुल है। भारत में लिखित आदिवासी साहित्य की शुरुआत बीसवीं सदी के आरंभिक दौर में होती है जब औपनिवेशिक दिनों में आदिवासी समुदाय आधुनिक शिक्षा के संपर्क में आते हैं। विशेषकर, झारखंड और उत्तर-पूर्व के आदिवासी इलाकों में। तब से लेकर आज तक अंग्रेजी और हिंदी, बांग्ला, ओड़िया, असमी, मराठी आदि अन्य भारतीय भाषाओं में आदिवासी साहित्य लेखन निरंतर प्रगति पर है और हर वर्ष सौ से अधिक आदिवासी रचित पुस्तकें विभिन्न भाषाओं में प्रकाशित हो रहा है।
भारत में आदिवासी साहित्य पांच भाषा परिवार के भाषाओं में वाचिक और लिखित रूप में उपलब्ध है -
आस्ट्रो-एशियाटिक भाषा परिवार
यह आदिवासी भाषा परिवार मुख्य रूप से भारत में झारखंड, छत्तीसगढ, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली या संताली है। इस परिवार की अन्य प्रमुख भाषाओं में हो, मुंडारी, भूमिज, खड़िया, सावरा इत्यादी प्रमुख भाषाएं हैं।
चीनी-तिब्बती भाषा परिवार
इस परिवार की ज्यादातर भाषाएं भारत के सात उत्तर-पूर्वी राज्यों में बोली जाती है। जिनमें नगा, मिज़ो, म्हार, मणिपुरी, तांगखुल, खासी, दफ़ला, आओ आदि भाषाएं प्रमुख हैं।
द्रविड़ भाषा परिवार
यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य गैर-आदिवासी भाषाएं ज्यादातर दक्षिण भारत में बोली जाती हैं। जिसमें तमिल, कन्नड़, मलयालम और तेलुगू भाषाएं हैं। परंतु द्रविड़ परिवार की आदिवासी भाषाएं पूर्वी, मध्य और दक्षिण तक के राज्यों में बोली जाती हैं। गोंडों की गोंडी, उरांव, किसान और धांगर समुदायों की कुड़ुख और पहाड़िया की मल्तो या मालतो द्रविड़ परिवार की प्रमुख आदिवासी भाषाएं हैं।
अंडमानी भाषा परिवार
जनसंख्या की दृष्टि से यह भारत का सबसे छोटा आदिवासी भाषायी परिवार है। इसके अंतर्गत अंडबार-निकाबोर द्वीप समूह की भाषाएं आती हैं, जिनमें अंडमानी, ग्रेड अंडमानी, ओंगे, जारवा आदि प्रमुख हैं।
भारोपीय आर्य भाषा परिवार
भारत की दो तिहाई से अधिक गैर-आदिवासी आबादी हिन्द आर्य भाषा परिवार की कोई न कोई भाषा विभिन्न स्तरों पर प्रयोग करती है। जैसे, संस्कृत, हिन्दी, बांग्ला, गुजराती, कश्मीरी, डोगरी, पंजाबी, उड़िया, असमिया, मैथिली, भोजपुरी, मारवाड़ी, गढ़वाली, कोंकणी आदि भाषाएं। परंतु राजस्थान, गुजरात, मध्य प्रदेश आदि राज्यों के भीलों की वर्तमान भीली, भिलाला और वागड़ी, इसी भारोपीय भाषा परिवार के अंतर्गत आती है।
क़ाजार राजवंश
क़ाजार राजवंश (फ़ारसी:, सिलसिला क़ाजारिया) तुर्कियाई नस्ल का एक राजघराना था जिसने सन् १७८५ ई॰ से १९२५ ई॰ तक ईरान पर राज किया। इस परिवार ने ज़न्द राजवंश के अंतिम शासक, लोत्फ़ अली ख़ान, को सत्ता से हटाकर सन् १७९४ तक ईरान पर पूरा क़ब्ज़ा जमा लिया। १७९६ में मुहम्मद ख़ान क़ाजार ने औपचारिक रूप से ईरान के शाह का ताज पहन लिया। क़ाजारों के दौर में ईरान ने फिर से कॉकस के कई भागों पर हमला किया और उसे अपनी रियासत का हिस्सा बना लिया।
नाम के बारे में
"क़ाजार सिलसिला" को अंग्रेज़ी में "Qajar dynasty" (काजार डायनॅस्टी) लिखा जाता है। तुर्की भाषाओँ में "क़ाजार" शब्द का अर्थ "पलायन" (यानि "बचकर भाग निकलना") होता है। राजवंशों को फ़ारसी में "सिलसिला" बुलाया जाता है, क्योंकि इनमें एक ही परिवार के सदस्यों का एक-के-बाद-एक सम्राट बनने का सिलसिला चलता है। "क़ाजार" शब्द के उच्चारण में 'क़' वर्ण के उच्चारण पर ध्यान दें क्योंकि यह 'क' से ज़रा भिन्न है।
मूल
करीम ख़ान ज़ंद की मृत्यु के बाद ईरान में कोई एक मजबूत सत्ता नहीं रही थी। करीम ख़ान के उत्तराधिकारी और आग़ा मोहम्मद ख़ान आपस में संघर्ष कर रहे थे। आग़ा मोहम्मद ख़ान को पाँच साल की उम्र में आदिल शाह के सैनिकों ने पकड़ लिया था और उसका वंध्याकरण कर दिया गया था। उसके बाद करीम ख़ान ने उसे बंदी बनाकर रखा। इस दौरान आग़ा ख़ान को राजशाही के बारे में बहुत कुछ पता चला। राजकुशलता के अलावा वो कड़वे विचारों और गुस्सैल प्रवृत्ति का भी बना जो आगे चलकर बहुत तीक्ष्ण हो गया था। उसकी मर्दानगी कभी वापस नहीं आ सकी। जब करीम ख़ान मरा तो आग़ा ख़ान उत्तर की तरफ भाग निकला जहाँ और कई क़ाजार दल मिले। पहले इन्हीं दलों के साथ उसका पारिवारिक झगड़ा भी हुआ था। पहले अपनों के उपर प्रभुत्व जमाने के बाद उसने माजंदरान (कैस्पियन) से ज़ंद शासकों को भगा दिया। सन १७८५ में आग़ा ने इस्फ़हान पर नियंत्रण कर लिया जो फ़ारसी सत्ता का केन्द्र सफ़वियों के समय से ही माना जाता था। इस विजय के परिणाम स्वरूप तेहरान में भी उसका स्वागत हुआ। इसके बाद भी संपूर्ण ईरान पर उसका शासन स्थापित नहीं हुआ। ज़ंद उत्तराधिकारी संपूर्ण रूप से हराए नहीं जा सके थे। लोत्फ़ अली ख़ान, जो करीम ख़ान का चचेरा पोता था ने ज़ंद शक्ति को नियंत्रित किया और शिराज़ से इस्फ़हान पर हमला किया। पर शिराज़ में इसी समय उसके ख़िलाफ़ विद्रोह हुआ और बाग़ियों ने उसके परिवार के लोगों को बंदी बना कर आग़ा ख़ान को सौंप दिया। इसके बाद आग़ा ख़ान ने १७९२ में, ख़ुद दक्षिण का रुख किया और शिराज़ पर आक्रमण के लिए बड़ी सेना लेकर कूच किया। पर्सेपोलिस में जब उसी सेना आराम कर रही थी तो लोत्फ़ ने धावा बोल दिया। पर आग़ा बच निकला और लोत्फ़ पूरब की तरफ भाग गया। इसके बाद करमन पर कब्ज़ा कर आग़ा ख़ान ने बहुत क्रूर व्यवहार किया। लोत्फ़ ख़ान को भी पकड़ लिया गया। सामूहिक यौनकर्म के बाद उसको आमृत यातना दी गई। सन १७९६ में उसका अभिषेक हुआ।
कॅप्लर-२२ तारा
कॅप्लर-२२ उर्फ़ कॅप्लर-२२ए (Kepler-22a) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।
माशा (वज़न का माप)
माशा भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से एक माशा ०.९७१९८३६५ ग्राम के बराबर है, यानि एक ग्राम से ज़रा कम।
पारम्परिक भारतीय वज़न
पारम्परिक भारतीय वज़न इस प्रकार हैं -
दक्षिण एशिया में ट्रकों की कला
ट्रक आर्ट दक्षिण एशिया में क्षेत्रीय सजावट का एक लोकप्रिय रूप है, जिसमें पाकिस्तानी और भारतीय ट्रकों के साथ विस्तृत कला और सुलेख शामिल हैं । अफगानिस्तान की सेवा करने वाले पाकिस्तानी सजाए गए ट्रक अमेरिकी सैनिकों और ठेकेदारों द्वारा जिंगल(ट्रक का नाम है) ट्रक के रूप में जाने जाते थे।
जिंगल ट्रक
जिंगल ट्रक शब्द संयुक्त राज्य अमेरिका के सैन्य स्लैंग से आता है, जो अफगानिस्तान में सैनिकों द्वारा तैयार किया जाता है,। इस ट्रक का नाम जिंगल ट्रक इसकी ध्वनि की वजह से पड़ा |
ट्रकों की सजावट
कई ट्रक और बसों को अपने मालिकों द्वारा अत्यधिक अनुकूलित और सजाया जाता है। बाहरी ट्रक सजावट के लिए हजारों डॉलर खर्च हो सकते हैं । सजावट में अक्सर ऐसे तत्व होते हैं जो घर के ट्रक चालकों को याद दिलाते हैं, क्योंकि वे एक समय में घर से दूर हो सकते हैं । सजावट में संरचनात्मक परिवर्तन, पेंटिंग्स, सुलेख, और सजावटी सजावट जैसे वाहनों के सामने और पीछे दर्पण के काम और ट्रक के दरवाजे पर लकड़ी की नक्काशी शामिल होती है । कई लोग ट्रकों की सजावट के लिए कुशल होते हैं ट्रकों पर कई प्रकार के नाम भी लिख देते हैं जिससे ट्रक की सुंदरता और बढ़ जाती है ट्रकों का रंग अक्सर लाल रंग का होता है |
ट्रकों की कलाकारी
हैदर अली के सबसे प्रमुख ट्रक कलाकारों में से एक है। अपने युवाओं से अपने युवाओं द्वारा प्रशिक्षित, वह 2002 में अंतरराष्ट्रीय ध्यान में आए, जब उन्होंने समारोह के हिस्से के रूप में एक प्रामाणिक पाकिस्तानी ट्रक पेंट किया थे |
क्षेत्रीय शैलियों
पाकिस्तान में कई स्थानीय बसें ट्रक कला से सजाए गए हैं। पाकिस्तान में, कराची ट्रक कला के लिए एक प्रमुख शहर केंद्र है, हालांकि रावलपिंडी, स्वात, पेशावर, क्वेटा और लाहौर में अन्य केंद्र हैं। बलूचिस्तान और पेशावर से ट्रक अक्सर लकड़ी के साथ बनते हैं, जबकि रावलपिंडी और इस्लामाबाद के ट्रक अक्सर प्लास्टिक के काम की सुविधा देते हैं। सिंध में सजाए गए ट्रकों पर ऊंट की हड्डी के आभूषण और लाल रंगों का प्रावधान आम तौर पर देखा जाता है। भारत में, दिल्ली स्थित कलाकार तिलक राज धीर ने कहा कि नारे जो वह अपनी ट्रक कला में जोड़ते हैं, जो पूरे राष्ट्रीय राजधानी क्षेत्र में प्रचलित है, अक्सर सामाजिक-राजनीतिक माहौल में बदल जाता है। उर्दू में ट्रक कला को कभी-कभी फूल पट्टी कहा जाता है |
वाहनों पर प्रभाव
ट्रक कला पेशावर, पाकिस्तान में एक व्यापार की तरह काम करती है। ट्रक कला अन्य रूपों और मीडिया में ट्रक की सजावट और आभूषण से परे बढ़ा दी गई है।
कारें
हालांकि दक्षिण एशिया में कारों को परंपरागत रूप से सजाया नहीं जाता है, फिर भी ट्रक कला शैली में सजाए गए कारों के उदाहरण हैं । भारतीय शहर मुंबई में, कुछ ड्राइवर ट्रक टैक्स शैली में अपने टैक्सियों को सजाते हैं |
फैशन
पाकिस्तानी ट्रक के जीवंत रंगों ने कई फैशन डिजाइनरों को प्रेरित किया है । इतालवी फैशन कंपनी डॉल्से एंड गब्बाना ने 2015 के अभियान में ट्रक कला-प्रेरित प्रदर्शन किया था और लोगों को सजावटी भरे ट्रक दिखाएं थे |
त्वचाखरता
सुखी त्वचा की समस्या काफ़ी भद्दी और पीड़ादायक हो सकती है। जेरोडर्मा आम तौर पर खोपड़ी, पैरों के निचले भाग, बाँह, हाथों, पोरों, पेट के किनारों और जाँघो मे होती है। इसके लक्षणो मे पपड़ी पड़ना (बाहरी त्वचा का उखड़ना), खुजली और त्वचा में दरार पड़ना सबसे आम है। इन सभी भागों में लाल रंग ने निशान बन जातें हैं और लगतार खुजली बनी रहती है।
सामान्य कारण
यह समस्या खास तौर पर जाड़े के मौसम मे होती है जब बाहर की ठंढी हवा और अंदर की गर्म हवा एक निम्न आद्रता वाला वातावरण पैदा करती है। इसके कारण त्वचा अपनी नमी खो देती है और इसमे दरार और पपड़ी पड़ने लगती है। बारबार नहाना और हाथ धोना, खास तौर पर रूखे साबुन से, भी जेरोडर्मा का एक कारण बन सकता है। विटामिन ए, विटामिन डी की कमी, सूरज की किरणों से, प्रदूषण और कुछ प्रकार की दवाएँ भी इसके कारणों मे शामिल हैं। सूखी त्वचा का एक कारण आनुवांशिक गड़बड़ी भी होता है। बढ़ती उम्र के साथ यह समस्या भी बढ़ जाती हैं क्योंकि त्वचा का प्राकृतिक तैलीय अंश कम हो जाता है। शारीरिक रोग, जैसे दमा और थाइरॉयड आदि भी सुखी त्वचा की समस्या को बढ़ाते हैं।
रोकथाम और उपचार
फिर भी आम तौर पर सुखी त्वचा के समस्या बाह्य कारणों से होती है और इस कारण से त्वचा की बाहरी तौर पर की जाने वाली देखभाल का इस पर अच्छा असर पड़ता है। त्वचा की देखभाल के अपने दैनिक क्रियाकलाप मे किया गया हल्का सा परिवर्तन भी इस समस्या के समाधान मे असर कारक हो सकता है। चाहे इसके होने की कोई भी वजह हो कई ऐसे उपाय हैं जिन्हे आजमा कर आप एक सुखी त्वचा को चिकनी और कोमल बना सकते हैं। सुखी त्वचा का उपचार करना आवश्यक है क्यूंकी ऐसा न करने पर ड्मेटिटिस (जिसमे त्वचा मे सूजन आ जाती है) होने का ख़तरा बना रहता है।
नहाते समय निन्न बातों का ध्यान रखना सूखी त्वचा की रोकथाम मे कारगर हो सकता है- १. लंबे समय (५ से १० मिनट से ज़्यादा) तक गर्म पानी से नहाने अथवा शावर का प्रयोग करने से बचें। गर्म पानी, गुनगुने पानी की तुलना मे त्वचा का तैलीय अंश जल्दी नष्ट कर देता है और त्वचा का रूखापन बढ़ता है।
२. एक सौम्य प्रकार के क्लिंजर और शावर जेल का प्रयोग कर. रूखे क्लिंजर की जगह बिना गंध वाला, साबुन रहित ओर कम साबुन युक्त क्लिंजर का प्रयोग करें। ३. जब त्वचा मे नमी हो तभी मोस्चुरिजेर लगा लें। अपनी त्वचा को नहाने अथवा हाथ-मुँह धोने के बाद तौलिए से थपथपाएँ ताकि यह गीली बनी रहे। अपने त्वचा की नमी की बनाए रखने के लिए नहाने के ३ से ५ मिनट के अंदर ही मोस्चुरिजेर लगा लें।
४. अपनी रूखी और बेजान त्वचा को दुबारा तरोताज़ा एवं स्वस्थ बनाने के लिए तथा खुजली एवं फटने से छुटकारा दिलाने कुछ घरेलू उपाय नीचे दिए गए हैं :
सोनाईचा
सोनैचा भारत के उत्तर प्रदेश राज्य के गोरखपुर ज़िले की बांसगांव तहसील में गगहा ब्लाक में स्थित एक गाँव है। यह गोरखपुर से 51 किलोमीटर की दूरी पर स्थित है। इस गाँव में केवल हिन्दू और मुस्लिम धर्म के लोग रहते हैं। यहाँ शंकर जी का प्राचीन प्रसिद्ध मंदिर है जिसका श्री कपिल देव पाण्डेय द्वारा जीर्णोधार किया गया है। यहाँ का पिन कोड 273 411 है।
2001 की जनगणना के अनुसार यहाँ 77 परिवारों से 598 लोग रहते हैं। इनमें 297 पुरुष हैं और 301 महिलाएँ। इनमें से 193 पुरुष और 105 महिलाएँ साक्षर हैं। कुल साक्षरता स्तर 49.83 प्रतिशत है।
कॅप्लर-२२बी
कॅप्लर-२२बी (Kepler-22b) पहला ज्ञात ग़ैर-सौरीय ग्रह है जो पृथ्वी जैसा है और एक सूरज जैसे तारे के वासयोग्य क्षेत्र में परिक्रमा कर रहा है। यह पृथ्वी से ६०० प्रकाश वर्ष दूर हंस तारामंडल के क्षेत्र में स्थित कॅप्लर-२२ तारे की परिक्रमा कर रहा है।
वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया और इसके अस्तित्व की घोषणा ५ दिसम्बर २०११ को की। अंदाज़ा लगाया जाता है कि यह पृथ्वी का २.४ गुना व्यास (डायामीटर) रखता है, लेकिन इसकी सतह कैसी है इसका कोई अनुमान नहीं लग पाया है। अगर इसका घनत्व (डॅन्सिटी) पृथ्वी जैसा हुआ तो इसका द्रव्यमान (मास) पृथ्वी का १३.८ गुना होगा और इसकी सतह पर इसका गुरुत्वाकर्षण पृथ्वी का २.४ गुना होगा। यानि इसकी सतह पर खड़ा ७० किलोग्राम के भार वाला आदमी अपने आप को १६८ किलो का महसूस करेगा। इस श्रेणी के ग्रहों को महापृथ्वी कहा जाता है।
इस ग्रह को अपने तारे की एक परिक्रमा पूरी करने में लगभग २९० दिन लगते हैं। इसकी अपने तारे से दूरी पृथ्वी की सूरज की दूरी से ज़रा कम है लेकिन इसका तारा सूरज से ज़रा छोटा और ठंडा भी है। अगर इस ग्रह पर वायुमंडल ही न हुआ (यानि सतह के ऊपर खुले अंतरिक्ष का ख़ाली व्योम हुआ) तो इसकी सतह का औसत तापमान -११ °सेंटीग्रेड हो सकता है। लेकिन अगर इसका पृथ्वी जैसा वायुमंडल हुआ तो इसकी सतह का औसत तापमान २२ °सेंटीग्रेड के आसपास होगा, जिसमें मनुष्य जैसे जीव रह सकते है।
इतालवी प्रायद्वीप
इतालवी प्रायद्वीप ( Italian peninsula ), जिसे आपेननीनी प्रायद्वीप ( Apennine peninsula ) भी कहा जाता है, दक्षिणी यूरोप के तीन बड़े प्रायद्वीपों में से एक है (बाक़ी दो इबेरियाई प्रायद्वीप और बाल्कन प्रायद्वीप हैं)। यह उत्तर में पो वादी से दक्षिण में भूमध्य सागर तक लगभग १,००० किमी लम्बा है। अपने अकार की वजह से इसे इतालवी भाषा में 'लो स्तिवाले' ( Lo Stivale, अर्थ: जूता) कहा जाता है। इस प्रायद्वीप को आगे बांटा जाए तो इसमें स्वयं तीन अन्य प्रायद्वीप आते हैं (कालाब्रिया, सालेन्तो और गारगानो)। पारम्परिक रूप से इतालवी प्रायद्वीप को उत्तर में ऐल्प पर्वतों से आरम्भित माना जाता है हालांकि भौगोलिक दृष्टि से इटली का प्रायद्वीपी क्षेत्र इन पर्वतों से थोड़ा दक्षिण में मागरा नदी और रुबिकोन नदी से आरम्भ होता है। यह प्रायद्वीप पूर्व में आद्रियातिक सागर, दक्षिण में आयोनियाई सागर और पश्चिम में तिरहेनियाई सागर से घिरा हुआ है। प्रायद्वीप के बीच में आपेननीनी पर्वत शृंखला की पंक्तियाँ चलती हैं, जिस से इसका एक अन्य नाम आपेननीनी प्रायद्वीप भी पड़ा है।
आधुनिक देश
इतालवी प्रायद्वीप पर तीन स्वतन्त्र क्षेत्र स्थित हैं:
मिथुन राशि सन्दूक
मिथुन राशि ज्यौतिष के राशिचक्र में की तृतीय राशी है। इसका उद्भव मिथुन तारामंडल से माना जाता है। राशि चक्र की तीसरी राशि है राशि का प्रतीक युवा दंपति है यह दूरी सभा वाली राशि है नक्षत्र के तीसरे चरण के मालिक मंगल शुक्र है मंगल और शुक्र माया है जातक के अंदर माया के प्रति भावना पाए जाते हैं जीवनसाथी के प्रति हमेशा शंकर प्रतीत होता है.
अपने जीवनसाथी के प्रति हमेशा ही शक्ति बनकर प्रस्तुत होते हैं. साथ ही घरेलू कारणों के चलते कई बार आपस में तनाव भी हो जाता है. मंगल और शुक्र की युति के कारण जातक में स्त्री रोगों को परखने की अद्भुत क्षमता होती है. वाहनों की अच्छी जानकारी रखते हैं नए नए वाहनों और सुख के साधनों के प्रति इनका आकर्षण अत्यधिक होता है.
इनका घरेलू साज-सज्जा के प्रति झुकाव देखा जाता है मंगल के कारण जातक वचनों के पक्के होते हैं गुरु आसमान का राजा है. तो राहु गुरु का दोनों मिलकर जातक में ईश्वरीय तत्व बढ़ाते हैं. इस राशि के लोगों में ब्रह्मांड के बारे में पता करने की योग्यता जन्मजात होती है. इनका वायुयान और सेटेलाइट के बारे में जानने का सादा होता है. राहु शनि के साथ मिलने से जातक के अंदर शिक्षा और शक्ति उत्पन्न होती है. जातक का कार्य शिक्षा स्थानों में या बिजली पेट्रोल या बाहर वाले कामों की ओर होता है.
एक बारे में रहकर कार्य कर पाता है और पूरा जीवन कार्य करना इनके लिए फल दिन रहता है मर्यादा होती है. जो उसे घर में करती है और सामाजिक और धार्मिक कार्यों में अपने को रमा लेते हैं गुरु जो ज्ञान का मालिक है उसे मंगल का साथ मिलने पर कुछ प्रदान करने के लिए और रक्षा आदि विभागों की ओर ले जाता है. जातक अपने ही विचारों अपने ही कारणों से उलझा रहता है.
मिथुन राशि पश्चिम दिशा की घोतक है जो समय में जन्म लेते हैं. वह मिथुन राशि के कहे जाते हैं. बुध की धातु पारा है इन जातकों का स्वभाव गर्मी में ऊपर नीचे होने वाला होता दूसरों की मन की बातें पढ़ने दूरदृष्टि बहुमुखी प्रतिभा अधिक चतुराई से कार्य करने की क्षमता होती है. या को बुद्धि वाले कामों में ही सफलता मिलती है अपने आप पैदा होने वाली माता से इस राशि के लोग कुशल कूटनीतिक और राजनीतिक बन जाते हैं हर कार्य में जिज्ञासा और खुशी दिमाग होने के कारण इस राशि के लोग अन्वेषण में ही सफलता लेते रहते हैं.
और पत्रकार लेखक मीडिया कर्मी भाषाओं की जानकारी योजनाकार भी बन सकते हैं तो दोस्तों आज मैंने आपको मिथुन राशि के बारे में बताया है. अपने राशिफल के बारे में विस्तार से जानने के आचार्य के इस पेज पर जरूर जाएँ -
कापटाइन का तारा
कापटाइन का तारा (Kapteyn's Star) M1-श्रेणी का एक लाल उपबौना तारा है। यह पृथ्वी से लगभग 12.76 प्रकाशवर्ष दूर है और पृथ्वी की सतह से देखे जाने पर पिक्टर तारामंडल के क्षेत्र में नज़र आता है। यह हमारी गैलेक्सी, क्षीरमार्ग, के गैलेक्सीय सेहरे का भाग है और हमारे सौर मंडल ले लिए उस सहरे का सबसे समीपी तारा है। इसका व्यास हमारे सूरज के व्यास का 30% है लेकिन इसकी तेजस्विता हमारे सूरज की तेजस्विता की केवल 1.2% है। सन् 2014 में इसके इर्द-गिर्द दो ग्रह परिक्रमा करते पाए गये। इनका नाम कापटाइन बी (Kapteyn b) और कापटाइन सी (Kapteyn c) रखा गया, और दोनों ही महापृथ्वी की श्रेणी में आंके गए।
ग्रहीय मंडल
इस तारे के दो बहिर्ग्रहों का ब्योरा इस प्रकार है। सम्भव है कि इसके मंडल में एक तीसरा ग्रह भी हो लेकिन उसका अस्तित्व अभी प्रमाणित नहीं हुआ है।
गिरीश चन्‍द्र
गिरीश चन्‍द्र एक भारतीय राजनीतिज्ञ तथा वर्तमान में उत्तर प्रदेश की नगीना से लोकसभा सांसद हैं। वे भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के मुरादाबाद जिले के चन्‍दौसी(अ0जा0) विधान सभा निर्वाचन क्षेत्र से बसपा की ओर से चुनाव में भाग लिया।
मानस नदी
मानस नदी दक्षिणी भूटान और भारत के बीच हिमालयी तलहटी में एक नदी है। इसका नाम हिंदू पौराणिक कथाओं में सांप भगवान मनसा के नाम पर रखा गया है। यह भूटान की सबसे बड़ी नदी प्रणाली है। इसकी चार प्रमुख नदी प्रणालियों में से एक है; अन्य तीन अमो चू या टोरसा नदी, वोंग चू या रायक, मो चू या संकोष हैं। यह पश्चिमी असम में फिर से भारत में आने से पहले तीन अन्य प्रमुख धाराओं से बहती है। नदी की कुल लंबाई 376 किलोमीटर (234 मील) है, जो भूटान के माध्यम से 272 किलोमीटर (169 मील) के लिए बहती है और फिर असम के माध्यम से 104 किलोमीटर (65 मील) के लिए जोगिगोपा में शक्तिशाली ब्रह्मपुत्र नदी में शामिल होने से पहले बहती है। मानस की एक अन्य प्रमुख सहायक, एई नदी असम में बंगपाड़ी में मिलती है।  भट्टान में नदी घाटी में दो प्रमुख रिजर्व वन] क्षेत्र हैं, अर्थात् 1966 में स्थापित रॉयल मानस नेशनल पार्क (43,854 हेक्टेयर (108,370 एकड़), और 1955 में संयुक्त मनस वन्यजीव अभयारण्य (391,000 हेक्टेयर (970,000 एकड़) 95,000 हेक्टेयर (230,000 एकड़) दिसंबर 1985 में) परियोजना टाइगर, एक [[हाथी और एक जीवमंडल शामिल है
भूगोल
मानस नदी पूर्वी भूटान और पूर्वोत्तर भारत के 41,350 वर्ग किलोमीटर (15,970 वर्ग मील) को हटा देती है। भौगोलिक निर्देशांक 26.217 डिग्री एन 90.633 डिग्री ई है अरुणाचल प्रदेश के उत्तर-पश्चिमी कोने में बूमला पास में भारत में प्रवेश करने से पहले दक्षिणी तिब्बत में नदी के मुख्य तने का एक हिस्सा माना जाता है।
जल विज्ञान
मुख्य हिमालयी सीमा के साथ 7,500 मीटर (24,600 फीट) पर महान हिमालयी शिखर तक भारतीय सीमा के करीब 100 मीटर (330 फीट) की ऊंचाई से 140 किलोमीटर (87 मील) की ऊंचाई के भीतर बढ़ोतरी पूरी तरह की पहाड़ियां शामिल है| पहाड़ियां जल परिवहन का हिस्सा भी है|
जलवायु
दक्षिण में ठंड और शुष्क स्थितियों में दक्षिण में गर्म और आर्द्र स्थितियों से लेकर जलवायु बहुत ही विविध है। मई से अक्टूबर तक, दक्षिण-पश्चिम मानसून में भारी वर्षा होती है- दक्षिणी भाग में 4,000 मिलीमीटर (160 इंच) से अधिक - और सर्दी में एक शुष्क शुष्क मौसम होता है। आगे उत्तर, जून-अगस्त के दौरान दर्ज 600 से 700 मिलीमीटर (24 से 28 इंच) के क्रम में वर्षा आमतौर पर कम होती है| मानसून और सूखे महीनों में अधिकतम और न्यूनतम नदी प्रवाह के बीच का अंतर 20 गुना है। ब्रह्मपुत्र की सबसे बड़ी नदी मानस नदी में 7,641 घन मीटर का अधिकतम निर्वहन दर्ज किया गया है और ब्रह्मपुत्र के कुल प्रवाह का 5.48% योगदान देता है। ब्रह्मपुत्र के साथ इसके संगम तक इसकी कुल लंबाई 375 किलोमीटर (233 मील) (पहाड़ियों में 270 किलोमीटर (170 मील) और मैदानी इलाकों में संतुलन है) और 4,500 मीटर (14,800 फीट) की ऊंचाई पर बढ़ी है। इसमें 41,350 वर्ग किलोमीटर (15, 970 वर्ग मील) का कुल पकड़ क्षेत्र है, जिसमें से 85.9% पहाड़ियों और मैदानी इलाकों में है।
नदी विकास विकल्प
असम के कोकराझार शहर में मानस घाटी में एक ब्रह्मा मंदिर मनस नदी पर अतीत में योजनाबद्ध विकास परियोजनाओं में से एक ने ब्रह्मपुत्र नदी में बाढ़ नियंत्रण और भारत-भूटान सीमा पर नदी पर बांध बांधकर गंगा नदी प्रणाली में प्रवाह की वृद्धि की कल्पना करता है।
गौरी शंकर एडवोकेट
गौरी शंकर एडवोकेट,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के लखनऊ जिले के मलिहाबाद(अ0जा0) विधान सभा निर्वाचन क्षेत्र से सपा की ओर से चुनाव में भाग लिया।
बेयरूत धमाका 2020
पूर्वी यूरोपीय समय के अनुसार 4 अगस्त 2020 की शाम, 18:08 बजे लेबनान की राजधानी बेयरूत शहर में कई विस्फोट हुए। धमाके बेयरूत के बन्दरगाह पर हुए और २०० से ज्यादा लोग मारे गए, १०० से अधिक लापता और ६,००० से अधिक लोग घायल हुए। बेयरूत के गवर्नर मारवान अबाउद ने अनुमान लगाया कि विस्फोटों से २००,००० से अधिक लोग बेघर हो गए थे।
मुख्य विस्फोट लगभग २,७५० टन (३,०३० लघु टन) अमोनियम नाइट्रेट से जुड़ा था जिसे लेबनान सरकार द्वारा एक मालवाहक जहाज़ से ज़ब्त किया गया था और पिछले छह वर्षों से सुरक्षा उपायों के बिना बन्दरगाह में संग्रहीत किया गया था। विस्फोट की शक्ति १०० से ३,००० टन (110 से 3,300 छोटे टन) टीएनटी के बराबर अनुमानित है।
पृष्ठभूमि
लेबनान की अर्थव्यवस्था विस्फोटों से पहले संकट की स्थिति में थी, सरकार कर्ज में डूबी हुई थी, लेबनानी पाउंड डूब रही थी और गरीबी दर जो कि 50% से अधिक हो गई थी। बेयरूत का बंदरगाह लेबनान में मुख्य समुद्री प्रवेश बिंदु और दुर्लभ वस्तुओं को आयात करने के लिए बुनियादी ढांचे का एक महत्वपूर्ण टुकड़ा प्रदान करता है। लेबनानी सरकार के स्वामित्व में बंदरगाह में चार बेसिन और १२ गोदाम शामिल थे। इसने एक अनाज साइलो को समायोजित किया जो देश के लिए गेहूं के रणनीतिक रिजर्व के रूप में कार्य करता था। बेयरूत नौसेना बेस बंदरगाह का एक हिस्सा है। स्थानीय समय के अनुसार 18.00 बजे (यूटीसी + 03: 00) बेयरूत बंदरगाह पर गोदाम आग बुझाने के लिए अग्निशामक भेजे गए थे। एक पहला छोटा विस्फोट आग के ऊपर धुएं के बादल का निर्माण कर गई और आतिशबाजी समान प्रकाश की चमक बना गई। दूसरा विस्फोट लगभग 18:08 स्थानीय समय पर हुआ जो अधिक शक्तिशाली था। इसने केंद्रीय बेयरूत को हिलाकर रख दिया और हवा में लाल-नारंगी बादल बन गये। दूसरा विस्फोट २४० किलोमीटर (150 मील) दूर उत्तरी इज़राइल में और साइप्रस में भी महसूस किया गया था। संयुक्त राज्य भूगर्भ सर्वेक्षण ने 3.3 स्थानीय परिमाण भूकंप को महसूस किया, जबकि जॉर्डन भूकंपीय वेधशाला ने बताया कि यह 4.5 स्थानीय परिमाण भूकंप के बराबर था।
कारण
लेबनान के अधिकारियों ने बेयरूत बंदरगाह के अधिकारियों को गृह की गिरफ्तारी, सेना द्वारा देखरेख, विस्फोटों की जांच लंबित रखने के लिए जिम्मेदार ठहराया है।
नुकसान व बचाव
विस्फोटों के बाद, कम से कम २०० लोग मारे गए और ६,००० से अधिक घायल हो गए।  विस्फोट के दौरान सिर में गंभीर चोट लगने के बाद कटेब पार्टी के महासचिव नज़र नाजिरियन की मृत्यु हो गई और सरकारी स्वामित्व वाली बिजली कंपनी के अध्यक्ष कमल हायेक की हालत गंभीर थी। कज़ाख़िस्तान काउंसिल उनके कार्यालय में घायल हो गया था। इसके साथ ही विस्फोट ने कारों को उलटा कर दिया और बंदरगाह क्षेत्र के भीतर, विस्फोट ने तटरेखा के एक वर्ग को नष्ट कर दिया। गवाहों ने कहा कि विस्फोट द्वारा 10 किलोमीटर (6 मील) दूर तक के घरों क्षतिग्रस्त हुए हैं और 300,000 लोग विस्फोटों से बेघर हो गए हैं। लेबनान सरकार के अनुसार, शहर का दूसरा सबसे बड़ा अनाज भण्डार नष्ट हो गया, ऐसे में कोरोनावायरस महामारी और गंभीर वित्तीय संकट खाद्य कमी को अधिक बढ़ाता है।.
१० अरब अमेरिकी डॉलर से ऊपर के नुकसान का अनुमान लगाया जा रहा है और शहर में ९०% होटल क्षतिग्रस्त हो गए। तीन अस्पताल पूरी तरह से नष्ट हो गए हैं। विस्फोट से १ किलोमीटर (5/8 मील) से भी कम दूरी पर स्थित सेंट जॉर्ज अस्पताल चिकित्सा सुविधा को गंभीर नुकसान के कारण सड़क पर रोगियों के इलाज के लिए मजबूर होना पड़ा।
विस्फोटों के बाद कुल ७५ एम्बुलेंस और ३७५ मेडिक सक्रिय किए गए थे। लेबनान राष्ट्रपति मिशेल आउन ने कहा कि सरकार पीड़ितों के समर्थन के लिए सहायता में 100 अरब लीरा (66 मिलियन अमरीकी डॉलर) की सहायता करेगी।
घटना के बाद लोगों के क्रोधित होने से लेबनान की सरकार को पद छोड़ना पड़ा है और सिर्फ बचाव व राहत कार्य में जुटी है।
गुलाम मोहम्‍मद खान
गुलाम मोहम्‍मद खान,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बहराइच जिले के कैसरगंज विधान सभा निर्वाचन क्षेत्र से बसपा की ओर से चुनाव में भाग लिया। माननीय श्री गुलाम मोहम्मद खाँ जिन्होंने अलीगढ़ एवं लखनऊ विश्वविद्यालय से उच्च शिच्छा ग्रहड़ कर अपने पौत्रक गांव कसमंडा-घुरनपुर लौट आये आजादी के बाद भी समाज में अनेकानेक भांतिया ऊँच-नीच भेद-भाव,जाति- धर्म की विसंगतियों को देखकर मन विहवल हो उठा और इसे दूर करने का इरादा ठान लिया । अपने पिता श्री अली मोहम्मद ख़ाँ उर्फ भीखू खाँ और स्वन्त्रता संग्राम सेनानी एवं मंत्री-उत्तर प्रदेश शासन ठाकुर भगौती सिंह की प्रेरणा से राजनीति जीवन की शुरुआत की तथा सीधे जनता की भावना से जुड़ गए, एकता और अखंडता की मशाल जलाकर कर्म-पथ पर चल पड़े दूरदृष्टि, पक्का इरादा, कर्तव्यपरायणता,सत्यनिष्ठा को मंत्र मानते हुए सभी भाषाओं, सभी जातियो, जातियो, सभी धर्मो के लोगो में आत्मसम्मान एव राष्ट्रीय एकता ज्योति जलाने का काम किया । अपने सरल स्वभाव, मधुर वाड़ी, ईमानदारी और कर्मठता के बल बुते क्षेत्र की जनता की दिलो से जुड़ गए । क्षेत्र के स्वर्गीठ विकास के लिए बहुत कम उम्र में ही स्थानीय निकायों चुनाव में के पदों पर निवरोध तथा विभिन्न पदों पर चुनाव लड़कर विजयी रहे । कोआपरेटिव सदस्य, न्याय पंचायत, गन्ना डायरेक्टर, गन्ना विकास के डायरेक्टर, जरवल रॉड के उपाध्यक्ष, गन्ना विकास परिषद के अध्य्क्ष, कोआपरेटिव बैंक, कैसरगंज के डायरेक्टर, जरवल ब्लाक प्रमुख तथा जिलापंचायत सदस्य जैसे महत्वपूर्ण पदों पर रहकर कैसेगंज की सेवा की लिए सततृ क्रियाशील बने रहे । वर्तमान में क्षेत्र की जनता ने कैसरगंज क्षेत्र से ब0स0पा विधायक के रूप मेंअधिककधिक मतो से चुनकर प्रदेश में क्षेत्र के नेतृत्व ल लिए आपको चुनकर भेजा । अच्छी छवि , कुशल नेतृत्व से प्रदेश, प्रदेश के भी बाहर भी नाम रोशन किया । आपके द्वारा क्षेत्र के चहुमुंखी विकास को जितनी भी सराहना की जाए, कम है
आदिवासी भाषाएँ
भारत में सभी आदिवासी समुदायों की अपनी विशिष्ट भाषा है। भाषाविज्ञानियों ने भारत के सभी आदिवासी भाषाओं को मुख्यतः तीन भाषा परिवारों में रखा है। द्रविड़, आस्ट्रिक और चीनी-तिब्बती। लेकिन कुछ आदिवासी भाषाएं भारोपीय भाषा परिवार के अंतर्गत भी आती हैं। आदिवासी भाषाओं में ‘भीली’ बोलने वालों की संख्या सबसे ज्यादा है जबकि दूसरे नंबर पर ‘गोंडी’ भाषा और तीसरे नंबर पर ‘संताली’ भाषा है।
वैज्ञानिक यथार्थवाद
अपने सबसे सामान्य रूप में, वैज्ञानिक यथार्थवाद (Scientific realism) वह विचारधारा है जो मानती है कि विज्ञान के द्वारा वर्णित 'संसार', यथार्थ (real) संसार है। वैज्ञानिक यथार्थवाद, यथार्थवाद का नवीन रूप है जिसे आज 'यथार्थवाद' के नाम से ही जाना जाता है।
आदिवासी भाषाएँ
भारतीय राज्यों में एकमात्र झारखण्ड में ही 5 आदिवासी भाषाओं - संताली, मुण्डारी, हो, कुड़ुख और खड़िया - को 2011 में द्वितीय राज्यभाषा का दर्जा प्रदान किया गया है।
वैज्ञानिक यथार्थवाद
वैज्ञानिक यथार्थवादियों ने दर्शन की समस्याओं को सुलझाने में विशेष रूचि प्रदर्शित नहीं की। उनके अनुसार यथार्थ प्रवाहमय है। यह परिवर्तनशील है और इसके किसी निश्चित रूप को जानना असंभव है। अतः वह यह परिकल्पित करता है कि यथार्थ मानव मन की उपज नहीं है। सत्य मानव मस्तिष्क की देन है। यथार्थ मानव-मस्तिष्क से परे की वस्तु है। उस यथार्थ के प्रति दृष्टिकोण विकसित करना सत्य कहा जायेगा। जो सत्य यथार्थ के जितना निकट होगा वह उतना ही यथार्थ सत्य होगा।
आदिवासी भाषाएँ
भारत की आदिवासी भाषाएं
भाषिक दृष्टि से भारत में आदिवासी भाषाओं के पांच प्रमुख भाषायी परिवार हैं -
आस्ट्रो-एशियाटिक भाषा परिवार
भारत का एक प्राचीन भाषा परिवार कोल है। कोल भाषा परिवार को आस्ट्रो - एशियाटिक भी कहा जाता है। इसका अर्थ है कि दक्षिण -पूर्वी एशिया के द्वीप समूहों से लेकर प्रशांत महासागर के छोटे - बड़े द्वीपों को समेटते हुए आस्ट्रेलिया तक एक ही परिवार की भाषा बोली जाती है। यह आदिवासी भाषा परिवार मुख्य रूप से भारत में झारखंड, छत्तीसगढ, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली या संताली है। इस परिवार की अन्य प्रमुख भाषाओं में हो, मुंडारी, भूमिज, खड़िया, सावरा इत्यादी प्रमुख भाषाएं हैं।
चीनी-तिब्बती भाषा परिवार
इस परिवार की ज्यादातर भाषाएं भारत के सात उत्तर-पूर्वी राज्यों में बोली जाती है। जिनमें नगा, मिज़ो, म्हार, मणिपुरी, तांगखुल, खासी, दफ़ला, आओ आदि भाषाएं प्रमुख हैं।
द्रविड़ भाषा परिवार
यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य गैर-आदिवासी भाषाएं ज्यादातर दक्षिण भारत में बोली जाती हैं। जिसमें तमिल, कन्नड़, मलयालम और तेलुगू भाषाएं हैं। परंतु द्रविड़ परिवार की आदिवासी भाषाएं पूर्वी, मध्य और दक्षिण तक के राज्यों में बोली जाती हैं। गोंडों की गोंडी, उरांव, किसान और धांगर समुदायों की कुड़ुख और पहाड़िया की मल्तो या मालतो द्रविड़ परिवार की प्रमुख आदिवासी भाषाएं हैं।
अंडमानी भाषा परिवार
जनसंख्या की दृष्टि से यह भारत का सबसे छोटा आदिवासी भाषायी परिवार है। इसके अंतर्गत अंडबार-निकाबोर द्वीप समूह की भाषाएं आती हैं, जिनमें अंडमानी, ग्रेड अंडमानी, ओंगे, जारवा आदि प्रमुख हैं।
भारोपीय आर्य भाषा परिवार
भारत की दो तिहाई से अधिक गैर-आदिवासी आबादी हिन्द आर्य भाषा परिवार की कोई न कोई भाषा विभिन्न स्तरों पर प्रयोग करती है। जैसे, संस्कृत, हिन्दी, बांग्ला, गुजराती, कश्मीरी, डोगरी, पंजाबी, उड़िया, असमिया, मैथिली, भोजपुरी, मारवाड़ी, गढ़वाली, कोंकणी आदि भाषाएं।
परंतु राजस्थान, गुजरात, मध्य प्रदेश आदि राज्यों के भीलों की वर्तमान भीली, भिलाला और वागड़ी, इसी भारोपीय भाषा परिवार के अंतर्गत आती है।
ईगा
ईगा (मक्खी), 2012 में बनी एक भारतीय फ़िल्म है जो मूल रूप से तेलुगु में बनी थी और बाद में इसे हिन्दी में डब करके 'मक्खी' नाम से प्रदर्शित किया गया।   फ़िल्म का निर्देशन एस.एस.राजमौली ने किया था।
ईंट का काम
ईंट के काम (Brickwork) या 'ईंट की चिनाई' का अर्थ है ईटों को इस प्रकार चिनना कि उनसे बनी दीवार सुदृढ़ हो।
ईटों की जोड़ाई या चिनाई में ईटों के बीच गारे (गीली मिट्टी), चूने और बालू, चूने और सुर्खी, छाई और चूने अथवा सीमेंट और बालू का प्रयोग किया जाता है। परंतु दीवारों की दृढ़ता केवल गारे आदि पर निर्भर नहीं है। ईटें इस प्रकार रखी जाती हैं कि वे एक दूसरे के सहारे टिकी रहती हैं, परंतु आवश्यकता पड़ने पर दीवार को बिना विश्रृंखलित किए ही उसमें से दो चार ईटें खींचकर बाहर निकाल भी ली जा सकती हैं।
शब्दावली : दीवार के अनुदिश रखी ईंट को वाराणसी की ओर पट्टा कहते हैं और अनुप्रस्थ रखी ईंट को तोड़ा या तुड़िया; ईंट की लंबाई के अनुदिश चीरकर दो आधी ईटों में से प्रत्येक को खंडा कहते हैं; चौड़ाई के अनुदिश तोड़कर दो आधी ईटों में से प्रत्येक को अद्धा कहते हैं। खंडे के आधे को रोड़ा कहते हैं।
प्रमुख रीतियां
ईंट के काम में कई तरह की चाले (बॉण्ड) काम में लाई जाती हैं। उनमें से मुख्य रीतियाँ नीचे बताई गई हैं- इंग्शिल रीति - इस रीति में बाहर से देखने पर प्रत्येक रद्दे में या तो केवल पट्टे या केवल तोड़े दिखाई पड़ते हैं। पट्टे और तोड़ेवाले रद्दे एक के ऊपर एक आते रहते हैं।
द्विगुण फ़्लेमिश रीति - प्रत्येक रद्दे में पट्टे और तोड़े एक के बाद एक आते रहते हैं। दीवार के दोनों ओर ऐसा ही दिखाई पड़ता है। एकल फ़्लेमिश रीति - मकान के बाहर से देखने पर प्रत्येक रद्दे में पट्टे और तोड़े एक के बाद एक आते रहते हैं, परंतु भीतर से देखने पर दीवार इंग्लिश रीति से जुड़ी जान पड़ती है।
केवल पट्टे - कुछ भीतें प्रत्येक रद्दे में केवल पट्टे रखकर बनाई जाती हैं। ऐसी भीत आधी ईंट मोटी होती है।
केवल तोड़े - प्रत्येक रद्दे में केवल तोड़े ही लगाए जा सकते हैं; मेहराबदार जुड़ाई, दीवार का पाद (नीचेवाला रद्दा), छज्जा, कार्निस आदि बनाने के काम में ऐसी जुड़ाई की जाती है।
बगीचे या हाते की भीत - ऐसी भीतों में तीन पट्टों की बगल में एक तोड़ा रहता है।
फ़्लेमिश जोड़ाई की अपेक्षा इंग्लिश जोड़ाई अधिक मजबूत होती है, परंतु फ़्लेमिश जोड़ाई से अधिक सपाट दीवार बनती है। उदाहरणत:, यदि 9 इंच लंबी हैं और 9 इंच मोटी दीवार बनानी है तो दो पट्टों के बीच में न्यूनाधिक गारा रखकर दीवार की मोटाई ठीक 9 इंच कर दी जा सकती है, परंतु ईटों की वास्तविक लंबाई न्यूनाधिक रहती है (यद्यपि कहने के लिए उनकी लंबाई 9 इंच होती है)। अब 9 इंच की दीवार जोड़ने पर जहाँ पट्टे रहेंगे वहाँ ईटों की छोटाई बड़ाई के अनुसार दीवार भीतर घुस जाएगी या बाहर निकल पड़ेगी। फ़्लेमिश जोड़ाई में पट्टे अधिक और तोड़े कम रहते हैं। इसी से फ़्लेमिश जोड़ाई अधिक सपाट होती है। हाते की चहारदीवारी के लिए भी इसी कारण तीन रद्दे पट्टों के और तब केवल एक रद्दा तोड़ों का रखा जाता है। इससे दीवार अवश्य कुछ कमजोर बनती है, परंतु ऐसी दीवार पर अधिक बोझ नहीं रहता कि विशेष मजबूती की आवश्यकता पड़े। दीवार पर पलस्तर करना हो तो भी दीवार यथासंभव सपाट ही बननी चाहिए, अन्यथा अधिक मसाला खर्च होता है।
ईंट के काम में सुव्यवस्थित एकरूपता केवल ईंट की नास कोर ठीक होने पर ही नहीं निर्भर रहती, बल्कि जोड़ की नाप पर भी निर्भर होती है, क्योंकि यदि प्रत्येक रद्दे के बीच के मसाले की उँचाई आपस में ठीक मेल नहीं खाएगी तो ईटें सच्ची रहकर ही क्या करेंगी? ईंट के काम में जोड़ की मोटाई नियंत्रित रखने के लिए चार रद्दे की मोटाई पहले से निर्धारित कर दी जाती है। उदाहरणत: यदि ईंट की उँचाई 2¾ इंच है और गारे के जोड़ की ऊँचाई को चौथाई इंच रखना है तो यह नियम बना दिया जा सकता है कि जोड़ाई के कार्य में प्रत्येक चार रद्दों की ऊँचाई ठीक 12 इंच रहे।
उत्तरी यूरोप
उत्तरी यूरोप क्षेत्र में यूरोप महाद्वीप के उत्तरी राष्ट्र आते हैं। उत्तरी यूरोप भौगोलिक क्षेत्र है जो यूरोपीय महाद्वीप के उत्तरी हिस्से को शामिल करता है। इसमें आठ देश शामिल हैं: डेनमार्क, एस्टोनिया, फिनलैंड, आइसलैंड, लातविया, लिथुआनिया, नॉर्वे और स्वीडन। इस क्षेत्र की कुछ परिभाषाओं में कभी-कभी संयुक्त राजशाही, आयरलैंड, उत्तरी बेलारूस, उत्तरी जर्मनी और उत्तर-पश्चिम रूस भी शामिल हैं।
उत्तरी यूरोप में भौतिक भूगोल पहाड़ बहुत अधिक नहीं हैं,। दक्षिणी नॉर्वे में 2,469 मीटर (8,100 फीट) पर सबसे ऊंची चोटी है। प्रायद्वीप की 9 4% आबादी आर्कटिक सर्कल के दक्षिण में रहती है।
उत्तरी यूरोप की जनसंख्या 104 मिलियन अनुमानित है। यह क्षेत्र दुनिया के सबसे विकसित भागों में से एक है। उत्तरी यूरोपीय देशों ने अर्थव्यवस्था के विकास और जीवन स्तर के संदर्भ में उच्च स्तर की श्रेणी में आता है।
भूगोल
उत्तरी यूरोप में भौतिक भूगोल पहाड़ बहुत अधिक नहीं हैं,। दक्षिणी नॉर्वे में 2,469 मीटर (8,100 फीट) पर सबसे ऊंची चोटी है। प्रायद्वीप की 9 4% आबादी आर्कटिक सर्कल के दक्षिण में रहती है।
उत्तरी यूरोप में प्रमुख भूमिगत संरचनाएं:
उत्तरी यूरोप में कुछ प्रमुख भूमिगत क्षेत्रों में उत्तरी यूरोपीय मैदान, केजोलन पर्वत, स्कैंडिनेविया प्रायद्वीप, अटलांटिक हाइलैंड्स और जुटलैंड प्रायद्वीप शामिल हैं।
उत्तरी यूरोप के प्राकृतिक संसाधन:
उत्तरी यूरोप में प्राकृतिक संसाधन बड़े पैमाने पर बॉक्साइट, तांबे और लौह अयस्क जैसे धातुओं में हैं। डेनमार्क जैसे कुछ देशों में पेट्रोलियम और प्राकृतिक गैस के कुछ भंडार हैं। जर्मनी में कोयले, निकल और लिग्नाइट रिज़र्व हैं।
उत्तरी यूरोप के लिए जलवायु क्षेत्र:
उत्तरी यूरोप में मुख्य जलवायु उपनगरीय जलवायु है। अक्सर बर्फ के तूफ़ान के साथ लंबे समय तक ठंडी सर्दियों के दिन रहते हैं।
जनसांख्यिकी
उत्तरी यूरोप के राष्ट्रों की जनसांख्या वृद्धि निम्न लिखित रूप से है:
उत्तरी यूरोप मे रहने वाले ज्यादातर लोग आधिकारिक रूप से ईसाई हैं। ईसाई धर्म के लोगो के अलावा यहा पर मुसलमान और हिन्दू भी रहते हैं। उत्तरी यूरोप के देशों में बड़ी विकसित अर्थव्यवस्थाएँ और वहाँ का मानव विकास सूचकांक भी बहुत अच्छा है। धार्मिक रूप से असंबद्ध आबादी धार्मिक रूप से संबद्ध आबादी की तुलना में तेज़ी से बढ़ रही है। उत्तरी यूरोप में शिक्षा, स्वास्थ्य देखभाल और परिवहन प्रणाली जैसी सार्वजनिक सेवाएं अच्छी तरह से विकसित की गई हैं।
प्रायद्वीप की 9 4% आबादी आर्कटिक सर्कल के दक्षिण में रहती है।
उत्तरी यूरोप कि जनसांख्या के बारे मे कुछ बाते-
चन्‍द्र प्रकाश मिश्र ‘मटियारी’
चन्‍द्र प्रकाश मिश्र ‘मटियारी’,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के गौरीगंज विधान सभा निर्वाचन क्षेत्र से बसपा की ओर से चुनाव में भाग लिया।
सन्दर्भ
चंद्र प्रकाश मिश्र मटियारी 2004 में अमेठी संसदीय क्षेत्र के आम चुनाव में उपविजेता भी रहे जिन्होंने कांग्रेस पार्टी के श्री राहुल गांधी को कड़ी टक्कर दी श्री मटियारी अवध क्षेत्र के मजबूत ब्राह्मण नेता माने जाते हैं
रामनाथपुर, पाकुड़
रामनाथपुर (Ramnathpur) भारत के झारखण्ड प्रान्त का एक गाँव है। यह पाकुड़ ज़िले में स्थित है।
चन्‍द्रभद्र सिंह
चन्‍द्रभद्र सिंह,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के इसौली विधान सभा निर्वाचन क्षेत्र से सपा की ओर से चुनाव में भाग लिया।
चन्‍द्रदेव राम यादव
चन्‍द्रदेव राम यादव,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के आजमगढ़ जिले के मुबारकपुर विधान सभा निर्वाचन क्षेत्र से बसपा की ओर से चुनाव में भाग लिया।
2019 लोकसभा चुनाव में BSP से कैसरगंज उत्तर प्रदेश लोकसभा के झंडे से चुनाव में उतरे ll
चन्‍द्रवीर सिंह
चन्‍द्रवीर सिंह,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के मेरठ जिले के सरधना विधान सभा निर्वाचन क्षेत्र से बसपा की ओर से चुनाव में भाग लिया।
भोगनडीह
भोगनडीह भारत के झारखंड राज्य के साहिबगंज ज़िले में स्थित एक गाँव है।  यह गांव संथाल विद्रोह के प्रमुख नेताओं सिदो मुर्मू, कान्हू मुर्मू, चांद मुर्मू,भैरव मुर्मू, फुलो मुर्मू और झानो मुर्मू के जन्मस्थल के रूप में जाना जाता है।
राज्य सरकार इस गांव को आधुनिक सुविधा से युक्त ऐतिहासिक स्थल के रूप में विकसित करने की योजना बना रही है।
1855 का विद्रोह
30 जून 1855 को भोगनाडीह गांव के एक मैदान में संथालों का एक बड़ा समूह एकत्रित हुआ, जिन्होंने सिदो मुर्मू और कान्हू मुर्मू के नेतृत्व में स्वयं को ब्रिटिश राज से स्वतंत्र होने की घोषणा करी और मृत्यु तक उसके विरुद्ध लड़ने की शपथ ग्रहण करी। हर वर्ष उनकी याद में 30 जून को यहां शहीद मेला आयोजित किया जाता है।
हाइड्रोक्लोरिक अम्ल
हाइड्रोक्लोरिक अम्ल एक प्रमुख अकार्बनिक अम्ल है। वस्तुतः हाइड्रोजन क्लोराइड गैस के जलीय विलयन को ही हाइड्रोक्लोरिक अम्ल कहते हैं।
इस अम्ल का उल्लेख ग्लौबर ने १६४८ ई. में पहले पहल किया था। जोसेफ़ प्रीस्टली ने १७७२ में पहले पहल तैयार किया और सर हंफ्री डेवी ने १८१० ई. में सिद्ध किया कि हाइड्रोजन और क्लोरीन का यौगिक है। इससे पहले लोगों की गलत धारणा थी कि इसमें ऑक्सीजन भी रहता है। तब इसका नाम 'म्यूरिएटिक अम्ल' पड़ा या जो आज भी कहीं कहीं प्रयोग में आता है।
हाइड्रोक्लोरिक अम्ल ज्वालामुखी गैसों में पाया जाता है। मानव जठर में इसकी अल्प मात्रा रहती है और आहार पाचन में सहायक होती है।
निर्माण
हाइड्रोजन और क्लोरीन के सीधे संयोजन से यह बन सकता है। कहीं कहीं व्यापार का हाइड्रोक्लोरिक अम्ल इसी विधि से तैयार होता है। यह क्रिया सामान्य ताप पर नहीं होती। सूर्यप्रकाश में अथवा २५० डिग्री सें. पर गरम करने से संयोजन विस्फोट के साथ होता है। साधारणतया नमक पर गंधकाम्ल की क्रिया से इसका निर्माण होता है। सामान्य ताप पर हाइड्रोजन क्लोराइड और सोडियम बाइसल्फेट बनते हैं और उच्च ताप पर हाइड्रोजन क्लोराइड ओर सोडियम सल्फेट बनते हैं।
ब्लॉक विधि से धावन सोडा के निर्माण में यही उच्च तापवाली विधि प्रयुक्त होती है और यहाँ हाइड्रोजन क्लोराइड सह-उत्पाद के रूप में प्राप्त होता है।
हाइड्रोजन क्लोराइड के निर्माण में पार्सिलैन या काँच के पात्र सुविधाजनक होते हैं क्योंकि सामान्य धातुएँ इस अम्ल से आक्रांत हो जाती हैं। परंतु अब कुछ ऐसी धातुएँ या मिश्र धातुएँ प्राप्त हुई हैं, जैसे टैंटेलम, हिस्टेलाय (histalloy), डुरिक्लोर (durichlor) जिनके पात्रों का उपयोग हो सकता है क्योंकि ये अम्ल का अत्यधिक प्रतिरोध करती है।
शुद्ध हाइड्रोक्लोरिक अम्ल वर्णहीन होता है पर व्यापार का अम्ल लोहे और अन्य अपद्रव्यों के कारण पीले रंग का होता है। विलयन में २८% से ३६% अम्ल रहता है। व्यापार का अम्ल प्रधानतया तीन श्रेणियों का होता है, १८ बौमेका (HCl, 27.92 प्रतिशत, विशिष्ट गुरुत्व १.१४१७), २० बौमेका (HCl, 33.145 प्रतिशत, विशिष्ट गुरुत्व १.१६००) और २२ बौमेका (HCl, 35.21, प्रतिशत, विशिष्ट गुरुत्व १.१७८९)।
भौतिक गुण
हाइड्रोजन क्लोराइड वर्णहीन, तीव्र गंधवाली गैस है। ० डिग्री सें. और १ वायुमंडलीय दबाव पर एक लिटर गैस का भार १.६३९ ग्राम होता है। द्रव का क्वथनांक -८५ डिग्री से. और हिमांक -११४ डिग्री, क्रांतिक ताप ५२ डिग्री से. और क्रांतिक दबाव ९० वायुमंडलीय है। यह जल में अतिविलेय है। शून्य डिग्री से. पर एक आयतन जल ५०६ आयतन गैस और २० डिग्री से. पर ४७७ आयतन का घुलता है। गैस के घुलने से ऊष्मा निकलती है। आर्द्र वायु में यह धूम (धुँआ) देती है। इसका विलयन स्थायी क्वथनांक वाला द्रव, क्वथनांक ११०डिग्री, बनता है। ऐसे द्रव में हाइड्रोजन क्लोराइड २०.२४ प्रतिशत रहता है।
रासायनिक गुण
रसायन की दृष्टि से यह एक प्रबल अम्ल है। अनेक धातुओं, जैसे सोडियम, लोहा, जस्ता, बंग आदि को आक्रांत कर क्लोराइड बनाता और हाइड्रोजन उन्मुक्त करता है। धातुओं के आक्साइडों और हाइड्राक्साइडों को आक्रांत कर धातुओं का क्लोराइड बनाता और जल उन्मुक्त करता है। यह सरलता से आक्सीकृत हो क्लोरीन मुक्त करता है। मैंगनीज डाइआक्साइड पर हाइड्रोजनक्लोराइड की क्रिया से क्लोरीन निकलता है।
सांद्र हाइड्रोक्लोरिक अम्ल चमड़े को जलाता और शोथ उत्पन्न करता है। तनु अम्ल अपेक्षया निर्दोष होता है।
नाइट्रिक अम्ल के साथ मिलकर (HNO3 : HCl :: (3:1 अनुपात में) यह अम्लराज (aquaregia) बनता है जिसमें नाइट्रोसिल क्लोराइड (NOCl) रहता है जो अन्य धातुओं के साथ साथ प्लैटिनम और स्वर्ण को भी आक्रांत करता है। ये दोनों उत्कृष्ट धातुएँ अन्य किसी एक अम्ल से आक्रांत नहीं होती हैं।
उपयोग
हाइड्रोक्लोरिक अम्ल रसायनशाला का एक बहुमूल्य अभिकारक है। इसके उपयोग अनेक उद्योग धंधों में भी होते हैं। लोहे पर जस्ते या बंग का लेप चढ़ाने के पहले इसी अम्ल से सतह को साफ करते हैं। अनेक पदार्थों, जैसे सरेस, जिलेटिन, अस्थिकोयला, रंजकों के माध्यम, कार्बनिक यौगिकों अदि के निर्माण, में यह काम आता है। इसके अनेक लवण भी बड़े औद्योगिक महत्व के हैं। यह द्विगुण लवण भी बनाता है जिसके महत्व रासायनिक विश्लेषण में अधिक हैं। पेट्रोलियम कूपों के उपचार, बिनौले से कर्पासिका निकालने और रोगाणुनाशी के रूप में भी यह काम आता है। इसका उपयोग पानी में pH मात्रा संतूलित करने में होता है